Školská olympiáda v nemeckom jazyku

Študenti SOŠ J. Čabelku v Holíči sa zúčastnili 10.decembra 2013 olympiády v nemeckom jazyku. Súťaž preverila ich pohotovosť a vedomosti, dôraz sa kládol na komunikatívnu stránku jazykového prejavu.

Z jazykových kompetencií zvládli čítanie a počúvanie s porozumením, gramatickú zložku aplikovali do písomného aj ústneho prejavu, veľmi dobre reagovali na vizuálny podnet.

Víťazom školského kola v kategórii 2 D sa stal Marek Ponca zo 4. A, druhé miesto obsadila Žaneta Smrtičová zo 4. B a na 3. mieste sú dve študentky – Pavlína Antálková zo 4. A a Hana Zubalíková zo 4. B.

Všetkým 13 účastníkom olympiády prajeme, aby sa nemčina stala pre nich zaujímavým predmetom, ktorý ich bude baviť a aby sa raz v živote bez problémov pohybovali v nemecky hovoriacich krajinách.

Alles Gute und viel Spass im Leben!

 Vyučujúce NEJ – Mgr. Anna Suchá

 Mgr. Monika Švecová

 PhDr. Mária Polláková

Holíč 10. 12. 2013